Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: Az Alkotmánybíróság 8/2003. (III. 14.) AB határozatában alkotmányos követelményként azt is meghatározta,
Paragraph Index: 153

Az Alkotmánybíróság 8/2003. (III. 14.) AB határozatában alkotmányos követelményként azt is meghatározta, hogy „jogalkotásra csak a jogbiztonság alkotmányos elvének megfelelõen kerülhet sor. A jogbiztonság elve megköveteli, hogy a jogalkotás (...) ésszerû rendben történjék (...)”. (ABK 2003. március, 90.) A köztársasági elnök észrevételei nyomán lefolytatott újratárgyalás a törvényhozási folyamat része. A törvényhozási eljárás ide vonatkozó szabályai nyújtanak biztosítékot a törvény érdemi újratárgyalásához, ezért be nem tartásuk az Alkotmány 26. § (3) bekezdésének megsértéséhez és egyben az Alkotmány 2. § (1) bekezdésének a sérelméhez vezet. Ez pedig az adott jogszabály formai alkotmányellenességét vonja maga után. Az Alkotmánybíróság az eddigi gyakorlatának megfelelõen a továbbiakban azt vizsgálta, hogy a Kórháztv. megalkotásakor követtek-e el olyan eljárási szabálytalanságot, amely a törvény közjogi érvénytelenségét idézte elõ. 1.1. Az Alkotmány 22. § (2) bekezdése szerint az Országgyûlés ülései — kivéve az alakuló ülés — összehívásáról az Országgyûlés elnöke gondoskodik. A Házszabály — határidõkhöz kötötten — az Országgyûlés elnökének mérlegelésére bízza az ülés összehívását. Az ülés idõpontját a Házszabályban elõírt határidõkön belül, ésszerû keretek között, az Országgyûlés mûködõképességét figyelembe véve kell meghatározni. Az Országgyûlés elnöke 2003. június 23-án 10 órakor kapta kézhez a köztársasági elnök átiratát. Az Országgyûlés 2003. június 23-án 11 órától — meghatározott napirenddel — rendkívüli ülést tartott. A Kórháztv. újratárgyalására az Országgyûlés elnöke egy másik rendkívüli ülést hívott össze, mégpedig ugyanerre a napra 20 órai kezdettel. A Kórháztv. érdemi újratárgyalásával, illetve a köztársasági elnök észrevételeinek érdemi megvitatásával kapcsolatos, az ülést megelõzõ feladatokat a korábbi ülés alatt, azzal egyidõben kellett volna elvégezni. A folyamatos ülésezés miatt az aznap összehívott, a folyamatban lévõ ülést közvetlenül követõ újabb ülésre vonatkozóan az érdemi tárgyalás feltételeit nem biztosították. A Kórháztv. érdemi újratárgyalásának ellehetetlenítése ellentétes a törvényalkotás ésszerû rendjére vonatkozó alkotmányos követelménnyel. 1.2. A törvényhozás kiszámíthatóságának, ésszerû rendben történõ lefolytatásának lényeges feltétele, hogy az Országgyûlés ülésének összehívásáról, annak javasolt napirendjérõl valamennyi képviselõ megfelelõ idõben, a Házszabály elõírásainak megfelelõen értesüljön. Ezt a célt szolgálja a Házszabály 47. § (1) bekezdése, melynek értelmében a napirendi javaslatnak az ülést megelõzõen két nappal történõ megküldésével értesülnek a képviselõk és a meghatározott érintettek az Országgyûlés ülésérõl, annak napirendjérõl. Ez egyben a törvény újratárgyalásának kezdõ idõpontját meghatározó garanciális szabály. A Ház- 2003/145. szám szabály 110. § (1) bekezdése ugyanakkor rögzíti az újratárgyalás megkezdésének végsõ idõpontját is, mely szerint az Országgyûlés a visszaküldött törvényt a visszaküldésétõl számított hatvan napon belül napirendjére tûzi. A két határnap közötti 58 nap valamelyikén kell tehát az Országgyûlésben a törvény újratárgyalását megkezdeni. A Házszabály 47. § (1) bekezdése szerint az ülés napirendjére vonatkozó javaslatot legkésõbb az ülést megelõzõen két nappal kell megküldeni a képviselõknek és a Házszabály 45. § (1) bekezdésében felsorolt személyeknek. Amennyiben az országgyûlési képviselõk, illetve más érintettek nem, vagy nem a megfelelõ idõben értesülnek az ülésrõl, illetõleg annak napirendjérõl, akkor nincs lehetõségük arra, hogy az Országgyûlés mûködése során jogaikat gyakorolják, illetve kötelezettségeiket teljesítsék. Az ülést két nappal megelõzõ értesítés hiánya következtében az Országgyûlés mûködése, a törvényhozási folyamat kiszámíthatatlanná válik, amely a törvényalkotási folyamat kiszámíthatóságára, ésszerû rendjére vonatkozó alkotmányos követelménnyel ellentétes. Az ülés szabályszerû összehívása, a napirendi javaslat megfelelõ idõben történõ továbbítása az Alkotmány 2. §

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes